### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

Formål med forslaget:

Frontløberne er en gammel kulturinstitution i Århus og en rugekasse for mange unge kreative og kulturelle entreprenører. Med sin beliggenhed på [adresse], er Frontløberne med til at skabe liv i et ellers lidt skummelt område af Århus. Ungdomskulturhuset – UKH er en kunstnerisk og kulturel platform for det helt unge og sprøde vækstlag, hvor unge har mulighed for at prøve sig selv af i et inspirerende og trygt miljø.

Institut for (X) er et iværksættermiljø, som brander og giver kant til [adresse], og som også huser unge iværksættere, der har brug for højt til loftet og en hjælpende hånd. Frontløberne, Ungdomskulturhuset – UKH og Institut for (X) er alle 3 en vigtig ingrediens i den cocktail af tilbud til unge kreative, som Århus kan bryste sig af at have, og som i den grad er med til at sætte Århus på den nationale kulturelle dagsorden. Hele 27% af vores indbyggere er unge mellem 18 og 29 år. Vi ved at de 3 ungemiljøer er med til at fastholde mange unge stærke kræfter. Med over 300 events, over 1200 medlemmer og brugere og 10.480 kreative kvadratmeter, er der basis for at vi går ind og giver et årligt tilskud, der kan udvikle og videreføre deres mange kreative tilbud. Der er et stort pres fra unge til at finde plads og faciliteter til at skabe projekter og fællesskaber og det sidste års tid har gjort det endnu tydeligere, at vi skal værne om de positive kulturelle fællesskaber vi har i byen.

Vi håber med dette forslag at vi nærmer os [adresse] kulturpolitik på unge området og giver et tiltrængt løft til det unge kulturelle vækstlag . Økonomi: 2 mio. kr.

Med venlig hilsen

Georg Poulsen og Britt Overgaard.

Enhedslisten De Rød-Grønne

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.